Senka Veletanlić
Senija Senka Veletanlić (Zagreb, 27. maj 1936.) je bosanskohercegovačka i jugoslavenska pjevačica. Počela je da pjeva u horu KUD-a “Joža Vlahović”, a sa njima je imala prve nastupe u Parizu, Belgiji i Italiji. Godine 1958. napravila je prve muzičke snimke za Radio Zagreb. Prvi pravi uspjeh ostvaruje 1960. godine na Opatijskom festivalu, gdje je otpjevala pjesmu "Noć bez zvijezda." Nakon toga je slijedilo njeno višegodišnje učešće na domaćoj jugoslovenskoj estradi i brojnim festivalima poput: (Splitski festival, Zagrebfest, Festival Opatija, Beogradsko proleće, Vaš šlager sezone) gdje je izvodila brojne pjesme iz žanra zabavne muzike, šlagere i šansone. Njena sestra Bisera Veletanlić, također je pjevačica. Senkin suprug je kantautor Zafir Hadžimanov, s kojim ima sina, jazz muzičara Vasila Hadžimanova.